ESO hefur birt nýja ljósmynd af skýi úr ryki og glóandi gasi sem nefnist Mávaþokan Á þessari nýju ljósmynd frá ESO sést hluti af skýi úr ryki og glóandi gasi sem nefnist Mávaþokan . Reytingslegu rauðu skýin mynda hluta af „ vængjum “ himnesks fugls en á myndinni sést sérkennileg blanda dökkra og rauðglóandi skýja sem vefja sig á milli bjartra stjarna . Myndin var tekin með Wide Field Imager á 2,2 metra MPG / ESO sjónaukanum í La Silla stjörnustöðinni í Chile . Á mörkum stjörnumerkjanna Stórahunds og Einhyrningsins á suðurhveli himins er Mávaþokan , risavaxið ský úr vetnisgasi . Þokan er dæmi um það sem stjörnufræðingar kalla rafað vetnisský . Innan í þeim myndast nýjar og heitar stjörnur sem gefa frá sér orkuríkt útfjólublátt ljós sem lýsir upp gasið í kring . Rauðleiti bjarminn á myndinni er auðkennismerki jónaðs vetnis [ 1 ] . Mávaþokan er flókiði fyrirbæri , fuglslaga , úr þremur stórum gasskýjum — Sharpless 2 - 292 ( eso 1237 ) sem myndar höfuðið en þessi mynd sýnir Sharpless 2 - 296 að hluta til sem myndar „ vængina “ og Sharpless 2 - 297 sem er lítill kekkur við brodd hægri vængsins . Öll þessi fyrirbæri eru í Sharpless geimþokuskránni , lista yfir meira en 300 glóandi gasský sem bandaríski stjörnfræðingurinn Stewart Sharpless tók saman upp úr 1950 . Áður en Sharpless gaf út skrána sína var hann framhaldsnemi við Yerkes stjörnustöðina nærri Chicago í Bandaríkjunum , þar sem hann og samstarfsmenn hans gerðu athuganir sem hjálpuðu til við að sýna fram á að Vetrarbrautin okkar er þyrilvetrarbraut með mjög mikla , sveigða arma . Í þyrilvetrarbrautum eru gjarnan mörg þúsund röfuð vetnisský , næstum öll í örmum þeirra . Mávaþokan er í einum armi okkar Vetrarbrautar . Hins vegar á þetta ekki við um allar vetrarbrautir ; á meðan óreglulegar vetrarbrautir hafa röfuð vetnisský á víð og dreif eru sporvölur gerólíkar — þær virðast skorta algjörlega þessi svæði . Tilvist rafaðra vetnisskýja er vísir þess að í vetrarbrautinni eigi sér enn stað myndun nýrra stjarna . Þessi mynd af Sharpless 2 - 296 var tekin með Wide Field Imager ( WFI ) , stórri myndavél á 2,2 metra MPG / ESO sjónaukanum í La Silla stjörnustöðinni í Chile . Á henni sést einungis lítill hluti þessarar stórru þoku sem framleiðis heitar stjörnur í gríð og erg í innviðum sínum . Myndin sýnir Sharpless 2 - 296 lýsta upp af nokkrum sérstaklega björtum stjörnum . Á svæðinu eru margar aðrar , þar á meðal ein mjög björt og áberandi sem myndar „ auga “ mávsins á myndum af skýinu í heild sinni . Á víðmyndum af þessu svæði á himinhvolfinu birtast fjölmörg áhugaverð fyrirbæri . Ungu björtu stjörnurnar í þokunni tilheyra nálægu stjörnumyndunarsvæði , CMa R 1 , í stjörnumerkinu Stórahundi sem er fullt af björtum stjörnum og þyrpingum . Nærri Mávaþokunni er líka Þórshjálmsþokan , fyrirbæri sem Very Large Telescope ( VLT ) ESO tók mynd af í tilefni af 50 ára afmæli ESO þann 5. október 2012 með hjálp Brigitte Bailleul — vinningshafanum í Tístaðu þig í heimsókn til VLT ! samkeppninni ( eso 1238a ) . [ 1 ] Stjörnufræðingar nota hugtakið rafað vetnisský yfir jónað vetni og órafað vetnisský fyrir ójónað vetni . Vetnisatóm samanstendur af rafeind sem bundin er róteind en í jónuðu gasi eru atóm klofin í frjálsar rafeindir og jákvæðar jónir , í þessu tilviki stakar róteindir . VISTA er stærsti kortlagningarsjónauki veraldar fyrir innrautt ljós og VLT Survey Telescope er stærsti sjónauki heims sem eingöngu er ætlað að kortleggja himinn í sýnilegu ljósi . ESO er þátttakandi í ALMA , byltingarkenndum útvarpssjónauka og stærsta stjarnvísindaverkefni heims . ESO hyggur einnig á smíði 39 metra risasjónauka , European Extremely Large Telescope eða E-ELT sem verður „ stærsta auga jarðar “ . Þetta er þýðing á fréttatilkynningu ESO eso 1306 . Tengdar myndir Á þessari nýju ljósmynd frá ESO sést hluti af skýi úr ryki og glóandi gasi sem nefnist Mávaþokan . Reytingslegu rauðu skýin mynda hluta af „ vængjum “ himnesks fugls en á myndinni sést sérkennileg blanda dökkra og rauðglóandi skýja sem vefja sig á milli bjartra stjarna . Myndin var tekin með Wide Field Imager á 2,2 metra MPG / ESO sjónaukanum í La Silla stjörnustöðinni í Chile . Mynd : ESO Þessi víðmynd sýnir litríka stjörnumyndunarsvæðið Mávaþokuna , IC 2177 , sem er á mörkum stjörnumerkjanna Einhyrningsins og Stórahunds . Þessi mynd var búin til úr gögnum Digitized Sky Survey 2 . Mynd : ESO / Digitized Sky Survey 2 . Þakkir : Davide De Martin .